**Budapest Főváros VIII. kerület Józsefvárosi Polgármesteri Hivatal**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal
Hatósági Ügyosztály Anyakönyvi Iroda

Hagyatéki ügyintéző**

munkakör betöltésére.

*Ügyszám: 17/11-1/2021*

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1082 Budapest, Baross utca 63-67.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

A 29/2012. (III. 7.) Korm. rendelet 1. számú melléklet 14. pontja szerinti „Hatósági feladatkör”

**A munkakörhöz tartozó főbb tevékenységi körök:**

A kerületi lakosok hagyatéki ügyeinek teljes körű intézése, a temetést intéző személy felhívása nyilatkozattételre, hagyatéki leltárfelvétele, ha az örökhagyó kizárólag külföldi állampolgár volt, a hagyatéki eljárás lefolytatásának tényéről az állampolgárság szerinti állam külképviseletének értesítése, helyszíni és safe leltárak felvétele, gyámi vagy gondnoksági leltárral kapcsolatos feladatok, ingóságok értékelése, biztosítási intézkedések megtétele, értékek bírói letétbe helyezése, adó-értékbizonyítványok megkérése, megüresedett, hagyatékkal terhelt önkormányzati bérlakások és öröklakások kulcs nyilvántartásának vezetése, a megüresedett bérlakásokról az önkormányzati vagyonkezelő értesítése, hagyatéki letár és mellékletei, valamint a hitelezői igények közjegyző felé való továbbítása.

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a(z) vonatkozó helyi rendelet, és a Közszolgálati Szabályzat rendelkezései az irányadók.

**Pályázati feltételek:**

 Magyar állampolgárság,

 Cselekvőképesség,

 Büntetlen előélet,

 Érettségi végzettség,

* Felhasználói szintű MS Office (irodai alkalmazások),
* Hagyatéki eljárások területén szerzett 1-3 év tapasztalat
* Vagyonnyilatkozat tételi eljárás lefolytatása

**A pályázat elbírálásánál előnyt jelent:**

* Felsőoktatásban szerzett szakképzettség
* közigazgatásban szerzett gyakorlat

**A pályázat részeként benyújtandó iratok, igazolások:**

* három hónapnál nem régebbi erkölcsi bizonyítvány
* a 87/2019. (IV. 23.) Korm. rendelet 1. melléklete szerinti részletes szakmai önéletrajz, mely tartalmazza: a jelentkező legfontosabb személyi adatait, eddigi munkaköreinek, tevékenységének leírását; jelenlegi munkakörét, beosztását
* a képesítést igazoló dokumentumok másolata

**A munkakör betölthetőségének időpontja:**

A munkakör a pályázat elbírálását követően azonnal betölthető.

**A pályázat benyújtásának határideje:** 2021. január 25.

A pályázati kiírással kapcsolatosan további információt Nyeste Zsuzsanna anyakönyvi irodavezető nyújt a 459-2269-es telefonszámon.

**A pályázatok benyújtásának módja:**

 Postai úton, a pályázatnak a Budapest Főváros VIII. kerület Józsefvárosi Önkormányzat Polgármesteri Hivatal címére történő megküldésével (1082 Budapest, Baross utca 63-67.). Kérjük a borítékon feltüntetni a pályázati adatbázisban szereplő azonosító számot: 17/11-1/2021., valamint a munkakör megnevezését: címnyilvántartási ügyintéző.

**vagy**

 Elektronikus úton Jegyzői Kabinet Személyügyi Iroda részére a szemelyugy@jozsefvaros.hu E-mail címen keresztül

**vagy**

 Személyesen: Jegyzői Kabinet Személyügyi Iroda, Budapest, 1082 Budapest, Baross utca 63-67. 1. 116.

**A pályázati eljárás, a pályázat elbírálásának módja, rendje:**

A pályázatokról az előkészítő bizottság által felállított rangsor figyelembevételével a jegyző a polgármester egyetértésével dönt. A pályázat eredményéről a pályázók legkésőbb az elbírálástól számított 15 napon belül írásban tájékoztatást kapnak.

**A pályázat elbírálásának határideje:** 2021. január 31.

**A munkáltatóval kapcsolatos egyéb lényeges információ:**

A közszolgálati jogviszony 6 hónap próbaidő kikötésével jön létre.

A Polgármesteri Hivatalnál foglalkoztatott köztisztviselők illetményalapja 52.000 Ft.

A Polgármesteri Hivatalnál foglalkoztatott köztisztviselők illetménykiegészítésre jogosultak, melynek mértéke 2020-ban középfokú iskolai végzettség esetén az alapilletményük 20%-a, felsőfokú iskolai végzettség esetén az alapilletményük 35%-a.

A cafetéria juttatás éves összege bruttó 200.000 Ft.